ข้อบังคับเจ้าพนักงานจราจรจังหวัดนครปฐม ว่าด้วยการห้ามจอดรถทุกชนิดบนถนนยิงเป้า ถนนราชมรรคานอก ถนนสนามจันทร์และถนนราชวิถีซอย 23 (ซอยยาสุข)  
ข้อบังคับเจ้าพนักงานจราจรจังหวัดนครปฐม
ข้อบังคับเจ้าพนักงานจราจรจังหวัดนครปฐม
ว่าด้วยการห้ามจอดรถทุกชนิดบนถนนยิงเป้า
ถนนราชมรรคานอก
ถนนสนามจันทร์และถนนราชวิถีซอย
๒๓ (ซอยยาสุข)[๑]
 

ด้วยการจราจรในถนนบางสายในเขตเทศบาลนครนครปฐม
มีการจราจรคับคั่งจนเกิดปัญหาการจราจร โดยเฉพาะในชั่วโมงเร่งด่วน สาเหตุเกิดจากถนนคับแคบแต่มีปริมาณรถผ่านไปมามากและปัจจัยสำคัญที่ทำให้เกิดปัญหาคือการจอดรถไม่เป็นระเบียบและจอดรถผิดกฎหมาย
ประชาชนทั่วไปไม่ได้รับความสะดวกปลอดภัยในการจราจร
ได้มีมติที่ประชุมของคณะกรรมการชุมชนราชมรรคานอก ชุมชนจันทรคามพิทักษ์
ชุมชนหมู่บ้านชุมชนนครปฐมและชุมชนสนามจันทร์
ให้แก้ปัญหาการจราจรติดขัดโดยการห้ามจอดรถบนถนนยิงเป้า ถนนราชมรรคานอก
ถนนสนามจันทร์ และถนนราชวิถีซอย ๒๓ (ซอยยาสุข)

อาศัยอำนาจตามความในมาตรา ๑๓๙ (๒) และ (๕)
แห่งพระราชบัญญัติจราจรทางบก พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับข้อ ๕
ของคำสั่งกระทรวงมหาดไทยที่ ๓๘๗/๒๕๔๑ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ลงวันที่ ๑๔
สิงหาคม ๒๕๔๑
ผู้บังคับการตำรวจภูธรจังหวัดนครปฐมในฐานะเจ้าพนักงานจราจรจังหวัดนครปฐม
จึงออกข้อบังคับไว้ ดังต่อไปนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดนครปฐม
ว่าด้วยการห้ามจอดรถทุกชนิดบนถนนยิงเป้า ถนนราชมรรคานอก ถนนสนามจันทร์ และถนนราชวิถีซอย
๒๓ (ซอยยาสุข)

ข้อ ๒ ห้ามจอดรถทุกชนิดในถนน ดังต่อไปนี้
๒.๑ ถนนยิงเป้าตลอดสายทั่ง ๒ ฝั่ง
ห้ามจอดรถระหว่างเวลา ๐๖.๓๐ - ๐๙.๐๐ น. และ ๑๕.๓๐ - ๑๘.๐๐ น.
ยกเว้นถนนยิงเป้าฝั่งตะวันตกบริเวณหน้าโรงแรมทานตะวัน ห้ามจอดรถตลอดเวลาในระยะก่อนถึงเกาะกลาง
๒๕ เมตร และเลยเกาะกลางไป ๒๕ เมตร (รวมระยะทาง ๕๐ เมตร)
๒.๒ ถนนราชมรรคานอกทั้ง ๒ ฝั่ง
ช่วงตั้งแต่แยกซอยชุมชนถึงถนนยิงเป้า ห้ามจอดรถระหว่างเวลา ๐๖.๓๐ - ๐๙.๐๐ น. และ
๑๕.๓๐ - ๑๘.๐๐ น.
๒.๓ ถนนสนามจันทร์ (ซอยอู่เฟียต)
๒.๓.๑ ฝั่งตะวันตกห้ามจอดรถวันคู่
๒.๓.๒ ฝั่งตะวันออกห้ามจอดรถวันคี่
๒.๔ ถนนราชวิถีซอย ๒๓ (ซอยยาสุข)
๒.๔.๑ ฝั่งตะวันตกห้ามจอดรถวันคู่
๒.๔.๒ ฝั่งตะวันออกห้ามจอดรถวันคี่

ข้อ ๓[๒]
ข้อบังคับ ระเบียบ ประกาศใด
ที่ขัดต่อข้อบังคับนี้ให้ยกเลิกและให้ใช้ข้อบังคับนี้แทน ทั้งนี้ ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ
ณ วันที่ ๓๐ กันยายน พ.ศ. ๒๕๕๓
พลตำรวจตรี
พศิน นกสกุล
ผู้บังคับการตำรวจภูธรจังหวัดนครปฐม
เจ้าพนักงานจราจรจังหวัดนครปฐม















ปริยานุช/ผู้จัดทำ
๓
พฤศจิกายน ๒๕๕๓

ณัฐวดี/ตรวจ
๓
พฤศจิกายน ๒๕๕๓


[๑]
ราชกิจจานุเบกษา เล่ม ๑๒๗/ตอนพิเศษ ๑๒๕ ง/หน้า ๕๕/๒๙ ตุลาคม ๒๕๕๓
[๒]
ราชกิจจานุเบกษา เล่ม ๑๒๗/ตอนพิเศษ ๑๒๕ ง/หน้า ๕๕/๒๙ ตุลาคม ๒๕๕๓